Ezenkívül az (EU) 2017/625 rendelet közös keretet hoz létre az Unióba beléptetett állatok és áruk határellenőrzésének elvégzésére, egységes és harmonizált keretet biztosít a hatósági tanúsításhoz, valamint megerősíti a tagállamok közötti együttműködést és adminisztratív segítségnyújtást. Felhatalmazza továbbá a Bizottságot egyes intézkedések elfogadására, amennyiben bizonyíték van egy tagállam ellenőrzési rendszerének súlyos zavarára, megerősíti a csalárd vagy megtévesztő gyakorlatok pénzügyi szankcionálására vonatkozó szabályokat, és rendelkezéseket vezet be az ilyen gyakorlatokat bejelentő személyek védelmére.

Az (EU) 2017/625 rendelet képezi az agrár-élelmiszeripari láncra vonatkozó uniós szabályoknak való megfelelés ellenőrzésére irányuló hatósági ellenőrzések elvégzését szabályozó alap-jogiaktust, abban az esetben is, ha e szabályok az Unióba harmadik országokból beléptetett állatokra és árukra vonatkoznak. Hatályon kívül helyezte és felváltotta a hatósági ellenőrzésekről szóló 882/2004/EK rendeletet, valamint az uniós agrár-élelmiszeripari lánc hatósági ellenőrzéseit és végrehajtási intézkedéseit korábban szabályozó egyéb jogszabályokat, köztük a 97/78/EK tanácsi irányelvet és a 854/2004/EK rendeletet. Az (EU) 2017/625 rendelet célja egységes és harmonizált jogszabályi keret biztosítása a hatósági ellenőrzések szervezéséhez.

A Bizottság folyamatosan értékeli, hogy az (EU) 2017/625 rendeletben foglalt általános követelményeken túlmenően szükség van-e a hatósági ellenőrzésekre vonatkozó különös szabályok megállapítására a meg nem felelés és az esetlegesen különböző tagállami végrehajtási gyakorlatok kezelése érdekében. A Bizottság különösen azt az igényt azonosította – amit a Földközi-tengeren történt közelmúltbeli balesetek is nyomatékosítottak –, hogy a 21. cikk (8) bekezdése a) és c) pontjának alkalmazásával meg kell állapítani az állatszállító hajókkal kapcsolatos kockázatok kezelésére szolgáló hatósági ellenőrzések elvégzésére vonatkozó különös követelményeket, valamint a kilépési helyeken az állatjóléti követelmények ellenőrzésére vonatkozó szabályokat. Ez a jogi aktus várhatóan 2022-ben kerül elfogadásra. Emellett az uniós állatjóléti jogszabályoknak a „termelőtől a fogyasztóig” stratégia alapján 2023-ig végzett felülvizsgálata keretében jelenleg mérlegelik a 21. cikk (8) bekezdésének lehetséges jövőbeli alkalmazását. Szükség esetén például a macskák és kutyák szállítás közbeni jólétére vonatkozó új szabályokat a 21. cikk (8) bekezdésének a) pontjával összhangban később különös hatósági ellenőrzési követelmények egészíthetik ki. Emellett a 21. cikk (8) bekezdésének d) pontjával összhangban különös kritériumok és feltételek állapíthatók meg az (EU) 2017/625 rendelet 102–108. cikkében előírt igazgatási segítségnyújtási mechanizmus igénybevételére, így segítve például a kutyakölykök illegális kereskedelme problémájának kezelését. A 21. cikk (8) bekezdése szerinti felhatalmazás további felhasználásáról azonban még nem született ilyen döntés.

·A Bizottság (EU) 2019/2123 felhatalmazáson alapuló rendelete (2019. október 10.) az (EU) 2017/625 európai parlamenti és tanácsi rendeletnek a bizonyos áruk esetében az ellenőrző pontokon elvégezhető azonossági és fizikai ellenőrzések, illetve a határállomástól távol is elvégezhető okmányellenőrzések eseteire és feltételeire vonatkozó szabályok tekintetében történő kiegészítéséről . E jogi aktus 2020. január 1-jén lépett hatályba és 2019. december 14-től alkalmazandó.

A 154. cikk (3) bekezdését szintén sem alkalmazták. E felhatalmazás azonban a 21. cikkben előírt, felhatalmazáson alapuló jogi aktusok és végrehajtási jogi aktusok elfogadásához kapcsolódik.

·A 48. cikk a) és g) pontja

A 48 cikk a) pontját illetően a Bizottság 142/2011/EU rendelete már meghatároz ilyen szabályokat bizonyos, nem emberi fogyasztásra szánt állati mellékterméknek és az azokból származó terméknek minősülő minták és tételek tekintetében a 97/78/EK tanácsi irányelv 16. cikke (1) bekezdésének e) és f) pontjának megfelelően, amelynek helyébe már az (EU) 2017/625 rendelet 48. cikkének a) és b) pontja lépett. E felhatalmazásra és a g) pont szerinti felhatalmazásra azonban továbbra is szükség van az (EU) 2019/2122 és az (EU) 2019/2126 felhatalmazáson alapuló rendeletben meghatározottakon felüli szabályok megállapításához.

·Az 51. cikk (1) bekezdésének e) pontja és az 51. cikk (2) bekezdése

Az (EU) 2017/625 rendelet 51. cikke (1) bekezdésének b), c) és d) pontjában említett szabályokat megállapító (EU) 2019/2124 felhatalmazáson alapuló rendelet elfogadásakor sem a Bizottság, sem a „hatósági ellenőrzések” bizottsági szakértői csoport keretében megkérdezett tagállami szakértők nem tartották szükségesnek az e szabályoktól való eltérések előírását. Emellett az (EU) 2019/2123 felhatalmazáson alapuló rendelete meghatározza az (EU) 2017/625 rendelet 47. cikke (1) bekezdésének c) pontjában említett növényeket, növényi termékeket és egyéb anyagokat tartalmazó szállítmányoknak az illetékes hatóságok által a határállomástól távol is elvégezhető okmányellenőrzésének eseteire és feltételeire vonatkozó szabályokat. Az (EU) 2019/2124 és az (EU) 2019/2123 felhatalmazáson alapuló rendelet végrehajtása során szerzett tapasztalatok fényében a Bizottság folyamatosan értékeli, hogy szükség van-e ilyen eltérések megállapítására.

·Az 53. cikk (1) bekezdésének b) és c) pontja és az 53. cikk (1) bekezdése d) pontjának i., iii. és iv. alpontja

Az (EU) 2017/625 felhatalmazáson alapuló rendelet végrehajtása során szerzett tapasztalatok fényében a Bizottság folyamatosan értékeli, hogy szükség van-e ilyen eltérések megállapítására. Az 53. cikk (1) bekezdése d) pontjának i., iii. és iv. alpontja szerinti felhatalmazásokat illetően ez az értékelés figyelembe veszi, hogy az ilyen áruk mentesülnek-e a határállomásokon végzett hatósági ellenőrzések alól, valamint a más uniós jogi aktusok, például a 952/2013/EU rendelet alapján a vámhatóságokra már átruházott hatósági ellenőrzésekkel kapcsolatos felelősségi köröket is. Ezen túlmenően e felhatalmazásokat a jövőben fel lehetne használni, például az internetes értékesítésre vonatkozó külön szakpolitika kidolgozásának részeként, beleértve a hatósági ellenőrzésekre vonatkozó szabályokat is.

·A 77. cikk (1) bekezdésének e), f), g) és i) pontja

A Bizottság folyamatosan értékeli, hogy e felhatalmazásokkal összhangban szükség van-e különös szabályok megállapítására, különösen az Unióba harmadik országokból beléptetett állatok és áruk hatósági ellenőrzésére vonatkozó, az (EU) 2017/625 rendeletben és a kapcsolódó jogi aktusokban megállapított általános szabályok végrehajtása során szerzett tapasztalatok fényében. E tekintetben a 77. cikk (1) bekezdésének e) pontjával kapcsolatban az ilyen értékelés figyelembe veszi az alkalmazandó állategészségügyi követelményeket, valamint az (EU) 2019/2122 felhatalmazáson alapuló rendelet III. mellékletének 3. pontjában említett, a határállomásokon végzett hatósági ellenőrzések alóli bizonyos mentességeket az egészségügyi okokból szükséges állateledellel kapcsolatban. A 77. cikk (1) bekezdésének f) pontját fel lehetne használni az internetes értékesítésre vonatkozó külön szakpolitika kidolgozásának részeként, beleértve a hatósági ellenőrzésekre vonatkozó szabályokat is. A 77. cikk (1) bekezdésének g) pontjában említett növényi termékeket illetően az értékelés figyelembe veszi azt a tényt, hogy az (EU) 2019/478 felhatalmazáson alapuló rendelet hatálybalépését követően a széna és a szalma jelenleg a 47. cikk (1) bekezdésének b) pontja értelmében a határállomásokon végzett hatósági ellenőrzések tárgyát képezi. A 77. cikk (1) bekezdésének i. pontja szerinti felhatalmazást illetően a Bizottság az (EU) 2017/625 rendelet gyakorlati alkalmazásával kapcsolatos tapasztalatok fényében értékelni fogja, hogy e tekintetben szükséges-e fellépni.

·A 99. cikk (2) bekezdése

Az e felhatalmazásban említett szabályok kizárólag az új vagy újonnan felmerülő kockázatokkal, az új vagy újonnan megjelenő állatbetegségekkel vagy növénykárosítókkal kapcsolatos helyzetekre, illetve új jogi követelmények esetén előálló helyzetekre korlátozódhatnak. Ilyen helyzetek vagy követelmények ugyan még nem következtek be, de a jövőben előállhatnak.

·A 100. cikk (6) bekezdése és a 101. cikk (2) bekezdése

A 100. cikk (6) bekezdése és a 101. cikk (2) bekezdése értelmében az ezen felhatalmazásokban említett szabályok kizárólag a 99. cikk (2) bekezdésének megfelelően elfogadott további felelősségi körökkel és feladatokkal való összhang biztosítására korlátozódhatnak. Ezért a jövőben szükség lehet ilyen szabályok elfogadására a 99. cikk (2) bekezdésének megfelelően megállapított további felelősségi körökkel és feladatokkal való összhang biztosításához.

·A 142. cikk (1) bekezdése

E tekintetben jelenleg nincs változás az (EU) 2017/625 rendelet 1. cikkének (2) bekezdésében említett szabályokban, és az említett rendelet II. és III. mellékletének hatálya alá tartozó területeket illetően nem számoltak be technológiai és tudományos fejleményekről. A jövőbeli változások és fejlemények azonban szükségessé tehetik egy, a 142. cikk (1) bekezdése szerinti felhatalmazáson alapuló jogi aktus előkészítését.

·A 142. cikk (2) bekezdése

E tekintetben a CEN jelenleg nem módosítja azokat a szabványokat, amelyekre ez a felhatalmazás vonatkozik. A CEN általi jövőbeli módosítások azonban szükségessé tehetik egy, a 142. cikk (2) bekezdése szerinti felhatalmazáson alapuló jogi aktus előkészítését.

·A 150. cikk (3) bekezdése

A Bizottság jelenleg két, 2022. december 15-től alkalmazandó végrehajtási jogi aktust készít elő az (EU) 2017/625 rendelet 19. cikke (3) bekezdésének a) és b) pontja alapján. Ugyanakkor nem kizárt, hogy e jogi aktusokat 2022. április 28. után fogadják el és úgy módosítják, hogy 2022. december 14. előtt legyenek alkalmazandók.

·A 155. cikk (3) bekezdése